CELEX: 32021D1711
Language: sl
Date: 2021-09-23 00:00:00
Title: Sklep Komisije (EU) 2021/1711 z dne 23. septembra 2021 o imenovanju članov odbora, ki Komisiji pomaga pri izbiri kandidatov za opravljanje nalog članov mednarodnih sodišč za naložbe

24.9.2021   
               
               
                  SL
               
               
                  Uradni list Evropske unije
               
               
                  L 339/123
               
            
         SKLEP KOMISIJE (EU) 2021/1711
         z dne 23. septembra 2021
         o imenovanju članov odbora, ki Komisiji pomaga pri izbiri kandidatov za opravljanje nalog članov mednarodnih sodišč za naložbe
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju naslednjega:
         
                     (1)
                  
                  
                     Komisija je 16. decembra 2020 sprejela Sklep C(2020) 8905 final o ustanovitvi odbora, da ji pomaga pri izbiri kandidatov za opravljanje nalog članov mednarodnih sodišč za naložbe ter članov registrov ali drugih mednarodnih sodišč (v nadaljnjem besedilu: odbor).
                  
               
                     (2)
                  
                  
                     V skladu s Sklepom C(2020) 8905 final je namen odbora zagotoviti strog izbirni postopek ter najvišje standarde neodvisnosti, nepristranskosti in usposobljenosti izbranih posameznikov.
                  
               
                     (3)
                  
                  
                     V skladu s členom 4(1) Sklepa C(2020) 8905 final bi moral biti odbor sestavljen iz štirih članov, pri čemer bi enega morala imenovati Komisija, enega Svet, enega države članice in enega Evropski parlament.
                  
               
                     (4)
                  
                  
                     Komisija je januarja 2021 objavila javni razpis za kandidata Komisije za odbor (1). Evropski parlament in Svet sta skupaj z državami članicami medtem izvedla svoje postopke za izbor svojih kandidatov za odbor.
                  
               
                     (5)
                  
                  
                     Predsednik Evropskega parlamenta je 17. marca 2021 predsednico Komisije obvestil o imenu kandidatke in kandidata Parlamenta za odbor, da bi lahko Komisija pri svojem sklepu o imenovanju upoštevala splošno uravnoteženo zastopanost spolov v odboru.
                  
               
                     (6)
                  
                  
                     Komisija je 17. maja 2021 zaključila izbirni postopek.
                  
               
                     (7)
                  
                  
                     Svet je 22. julija 2021 Komisijo obvestil o imenih zadevnih kandidatov Sveta in držav članic –
                  
               SPREJELA NASLEDNJI SKLEP:
         
            Člen 1
            Za člane odbora, ustanovljenega s Sklepom C(2020) 8905 final, se imenujejo naslednje osebe:
            
                        (1)
                     
                     
                        Bruno SIMMA;
                     
                  
                        (2)
                     
                     
                        Inge GOVAERE;
                     
                  
                        (3)
                     
                     
                        Jan KLABBERS;
                     
                  
                        (4)
                     
                     
                        Pavel ŠTURMA.
                     
                  
         
            Člen 2
            V skladu s členom 4(6) Sklepa C(2020) 8905 final in določitvijo z žrebom sta:
            
                        (1)
                     
                     
                        Inge GOVAERE in Pavel ŠTURMA imenovana za obdobje šestih let, ki ga ni mogoče podaljšati in se začne na dan objave tega sklepa;
                     
                  
                        (2)
                     
                     
                        Bruno SIMMA in Jan KLABBERS imenovana za obdobje devetih let, ki ga ni mogoče podaljšati in se začne na dan objave tega sklepa.
                     
                  
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 23. septembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  Na voljo na https://trade.ec.europa.eu/doclib/docs/2021/january/tradoc_159356.01.2021.pdf.